המשחקים הפאראלימפיים טוקיו (2020)
משחקי הקיץ הפראלימפיים 2020 (ביפנית: 東京2020パラリンピック競技大会) הם המשחקים הפאראלימפיים ה-16. המשחקים החלו ב-24 באוגוסט 2021 בטוקיו, אשר הוכרזה כמארחת המשחקים ב-7 בספטמבר 2013 ובכך הפכה לעיר הראשונה שמארחת את המשחקים פעמיים לאחר שאירחה את המשחקים הפאראלימפיים השניים בשנת 1964. הסיסמה המייצגת את המשחקים היא: "Discover Tomorrow" (ביפנית: 未来(あした)をつかもう).